**AINEKAVA**

**AJALUGU**

1. **Ajaloo pädevus**

Õppekava põhieesmärk on õpilase arendamine - huvi äratamine aine vastu, võimetekohase loogilise mõtlemise kujundamine ajaloolise materjali kaudu. Ajalooõpetuse kaudu toetatakse õpilase suutlikkust teha valikuid ja mõista oma vastutust ühiskonna ees. Ajalooõpetusega taotletakse, et õpilane:

* tajub aja kulgu ja oma elu lugu läbi põlvkondliku järjepidevuse;
* teadvustab sotsiaalse ja looduskeskkonna muutumist ajas;
* teab oluliste ajalooliste sündmuste põhifakte (mis?, kus?, millal?);
* mõistab sündmustevahelisi ajalisi ja põhjus-tagajärg-seoseid;
* teab, et minevik on olnud muutuv ja väga mitmekesine;
* teab lugusid oma tuttavate täiskasvanute elust;
* omab üldist ettekujutust Eesti ajaloost ja tänapäeva arengusuundadest;
* teab ja väärtustab kombeid ja traditsioone oma kultuuris;
* aktsepteerib teisi rahvusi ja kultuure ning on avatud nende tundmaõppimisele;
* leiab infot erinevatest teabeallikatest ja oskab hinnata erinevate teabeallikate usaldusväärsust;
* tajub ja tunneb üldinimlikke väärtusi ja moraalinorme;
* tunneb ja järgib jõukohaselt üldisi õigusnorme ning demokraatia põhimõtteid;
* väärtustab Eestimaad oma kodumaana ning Eesti Vabariigi kodanikuks olemist.

1. **Ainevaldkonna kirjeldus**

Ajaloo õppeaine kuulub sotsiaalainete valdkonda (ajalugu, inimeseõpetus, keskkonnaõpetus jne). Sotsiaalainetes käsitletakse inimese ja ühiskonna toimimist minevikus ja tänapäeval.

Ajalooõpetuses omandavad õpilased kultuuriruumis ja ajaloolises keskkonnas orienteerumiseks vajalikke teadmisi ja oskusi. Õpilasi suunatakse teadvustama minevikus toimunud sündmusi ja protsesse ning nende omavahelisi seoseid. Paralleelselt Eesti ajaloo teemadega õpitakse Euroopa ja maailma ajalugu. Läänemere regiooni ja Euroopa Liidu riikide ajalugu õpitakse ülevaateteemadena. Õpilastes huvi äratamiseks seostatakse õppematerjal eluga, selgitatakse pidevalt mõisteid, põhjus-tagajärgi, sarnasusi ja erinevusi jne. Käsitluse põhimõte on liikumine lähemalt kaugemale, alustades kodukoha ajaloost, kus on oluline luua käsitletava teema ja paikadega isiklik seos. Ajaloo mõistmisele aitavad kaasa ekskursioonid, õppekäigud, ajaloo- ja ilukirjandus, teater ja kino, meedia, internet, erinevad inimesed ning paigad.

Õpilaste maailmapilti rikastab ainetevaheline integratsioon ja lähedaste teemade lõimitud käsitlemine, lähtudes erinevatest aspektidest. Ajaloomaterjaliga tutvutakse valikuliselt tuginedes ajaloolisele ajale kui protsessile, mille käigus arenevad õpioskused, ajalooline mõtlemine ja kujutlusvõime.

1. **Üldpädevuste kujundamine**

**Kultuuri- ja väärtuspädevus**

Taotletakse õpilase kujunemist isiksuseks, kes oskab hinnata inimsuhteid ja tegevusi üldkehtivate moraalinormide seisukohast; kes oskab tajuda ja väärtustada oma seotust teiste inimestega, ühiskonnaga, loodusega, oma ja teiste maade ja rahvaste kultuuripärandiga ning nüüdiskultuuri sündmustega. Oskab väärtustada loomingut ja kujundada ilumeelt; hinnata üldinimlikke ja ühiskondlikke väärtusi, väärtustada inimlikku, kultuurilist ja looduslikku mitmekesisust; teadvustada oma väärtushinnanguid;

**Sotsiaalne ja kodanikupädevus**

Taotletakse õpilase kujunemist isiksuseks, kes suudab ennast teostada; toimida aktiivse, teadliku, abivalmi ja vastutustundliku kodanikuna ning toetada ühiskonna demokraatlikku arengut; teada ja järgida ühiskondlikke väärtusi ja norme; austada erinevate keskkondade reegleid ja ühiskondlikku mitmekesisust, religioonide ja rahvuste omapära; teha koostööd teiste inimestega erinevates situatsioonides; aktsepteerida inimeste ja nende väärtushinnangute erinevusi ning arvestada neid suhtlemisel;

**Enesemääratluspädevus**

Taotletakse õpilase kujunemist isiksuseks, kel on oskus mõista ja hinnata iseennast, oma nõrku ja tugevaid külgi; analüüsida oma käitumist erinevates olukordades; käituda ohutult ja järgida tervislikke eluviise; lahendada suhtlemisprobleeme.

**Õpipädevus**

Taotletakse õpilase kujunemist isiksuseks, kel on oskus organiseerida õppekeskkonda individuaalselt ja rühmas ning hankida õppimiseks, hobideks, tervisekäitumiseks ja karjäärivalikuteks vajaminevat teavet; planeerida õppimist ja seda plaani järgida; kasutada õpitut erinevates olukordades ja probleeme lahendades; seostada omandatud teadmisi varemõpituga; analüüsida oma teadmisi ja oskusi, motiveeritust ja enesekindlust ning selle põhjal edasise õppimise vajadusi.

**Suhtluspädevus**

Taotletakse õpilase kujunemist isiksuseks, kes suudab ennast selgelt, asjakohaselt ja viisakalt väljendada, arvestades olukordi ja mõistes suhtluspartnereid ning suhtlemise turvalisust; ennast esitleda, oma seisukohti esitada ja põhjendada; lugeda ning eristada ja mõista teabe- ja tarbetekste ning ilukirjandust; kirjutada eri liiki tekste, kasutades korrektset viitamist, kohaseid keelevahendeid ja sobivat stiili; väärtustada õigekeelsust ja väljendusrikast keelt ning kokkuleppel põhinevat suhtlemisviisi.

**Matemaatika-, loodusteaduste ja tehnoloogiaalane pädevus**

Arendatakse oskust kasutada matemaatikale omast keelt, sümboleid, meetodeid koolis ja igapäevaelus; arendatakse suutlikkust kirjeldada ümbritsevat maailma loodusteaduslike mudelite ja mõõtmisvahendite abil ning teha tõenduspõhiseid otsuseid, mõista loodusteaduste ja tehnoloogia olulisust ja piiranguid; kasutada uusi tehnoloogiaid eesmärgipäraselt;

**Ettevõtlikkuspädevus**

Taotletakse õpilase kujunemist isiksuseks, kes suudab luua ja ellu viia ideid, kasutades omandatud teadmisi ja oskusi erinevates elu- ja tegevusvaldkondades; näha probleeme ja neis peituvaid võimalusi, aidata kaasa probleemide lahendamisele; seada eesmärke, koostada plaane, neid tutvustada ja ellu viia; korraldada ühistegevusi ja neist osa võtta, näidata algatusvõimet ja vastutada tulemuste eest; reageerida loovalt, uuendusmeelselt ja paindlikult muutustele; võtta arukaid riske.

**Digipädevus**

Taotletakse õpilase kujunemist isiksuseks, kel on võime kasutada uuenevat digitehnoloogiat toimetulekuks kiiresti muutuvas ühiskonnas nii õppimisel, kodanikuna tegutsedes kui ka kogukondades suheldes; leida ja säilitada digivahendite abil infot ning hinnata selle asjakohasust ja usaldusväärsust; osaleda digitaalses sisuloomes, sh tekstide, piltide, multimeediumide loomisel ja kasutamisel; kasutada probleemilahenduseks sobivaid digivahendeid ja võtteid, suhelda ja teha koostööd erinevates digikeskkondades; olla teadlik digikeskkonna ohtudest ning osata kaitsta oma privaatsust, isikuandmeid ja digitaalset identiteeti; järgida digikeskkonnas samu moraali- ja väärtuspõhimõtteid nagu igapäevaelus.

1. **Ajaloo lõiming teiste valdkondadega**

Ajaloo õppeaines toimub lõiming teemade ja mõistete kaudu rohkem ainevaldkonna siseselt. Sisemisel lõimingul on oluline roll erinevate faktide seostamisel. Ajaloo käsitluse põhimõtteks on liikumine lähemalt kaugemale, alustades kodukoha ajaloost. Õppeaine spetsiifilisi mõisteid süvendatakse perioodiliselt ja uusi teadmisi seostatakse varem omandatud mõistetega. Ajalooõpetus on ainekava kohaselt kronoloogilis-temaatiline. Õppeaine ajalugu algab algõpetusega ja jätkub muinas-, vana-, kesk- ja uusaja ning lähiajaloo õppimisega.

**Keel ja kirjandus sh võõrkeeled**

Olulisel kohal on suutlikkus väljendada ennast selgelt ja asjakohaselt suuliselt ja kirjalikult, lugeda ja mõista erinevaid tekste, kasutades kohaseid keelevahendeid ja sobivat stiili, õigekeelsust ja keelelist väljendusrikkust. Lisaks tähtsustuvad funktsionaalne kirjaoskus, meediakirjaoskus, informatsiooni hankimine ja kriitiline hindamine, tööde vormistamine, autoriõigus. Võõrkeeltepädevuse kujunemist toetavad teadmised erinevatest kultuuridest ja traditsioonidest, oma ja teiste kultuuride vaheliste erinevuste mõistmine ja lugupidamine erinevate kultuuride ja traditsioonide vastu, suhtlemine mitmekultuurilises ühiskonnas.

**Matemaatika**

Siin tuginetakse matemaatika kaudu kujundatavatele oskustele, näiteks ajaarvamine, ressursside planeerimine (aeg, raha, rooma ja araabia nr), matemaatiline kirjaoskus, arvandmete esitlemine ja tõlgendamine (graafikud, tabelid, diagrammid), oskus probleeme püstitada, sobivaid lahendusstrateegiaid leida ja neid rakendada, lahendusideid analüüsida ning tulemuse tõesust kontrollida.

**Loodusained**

Loodusainete ainevaldkonna lähenemisviisi aluseks on uurimisoskuse kujundamine. Loodusõpetuses juba esimestest klassidest kujundatavale uurimisoskusele saab sotsiaalainete õpetus edaspidi toetuda. Temaatilised seosed tekivad inimühiskonna arengule looduskeskkonna ja geograafilise asendi mõju käsitlemise kaudu. Lisaks on olulised teemad majanduse ressursid, inimese areng, rahvastikuprotsessid, ühiskonna jätkusuutlikkus, säästlik tarbimine, üleilmastumine, globaalprobleemide, sh keskkonnaprobleemide märkamine ja mõistmine, jätkusuutliku ja vastutustundliku eluviisi väärtustamine.

**Sotsiaalained**

Tutvutakse erinevate ametite ja elukutsetega erinevates ühiskondades ning tehnika ja tootmise arengu muutustega ühiskonnas. Olulisel kohal tööturg, kutsesuunitlus ja karjääri planeerimine.

**Tehnoloogia**

Taotletakse, et õpilastel kujuneks oskus hinnata tehnoloogia rakendamisega kaasnevaid võimalusi ja ohte; mõista tehnoloogia arengutrende, tehnoloogia ja teaduse omavahelisi seoseid; rakendada moodsaid tehnoloogiaid tõhusalt ja eetiliselt oma õpi-, töö- ja suhtluskeskkonna kujundamisel; kasutada tehnilisi vahendeid eesmärgipäraselt ja säästlikult, järgides seejuures ohutuse ja intellektuaalomandi kaitse nõudeid.

Kultuurilise pädevuse kujundamisele aitavad kaasa eri rahvaste traditsioonide tutvustamisega seotud teemakäsitlused ning erinevaid koostöövorme arendavad rühmatöö metoodikad.

**Kehaline kasvatus**

Olulisel kohal on suutlikkus mõista ja väärtustada kehalise aktiivsuse tähtsust tervisliku eluviisi osana eri ajastuil, salliv suhtumine kaaslastesse ning koostööpõhimõtete ja tervisliku eluviisi järgimine. Tervislikku eluviisi kui kogu koolikorralduse jaoks tähtsustuvat aspekti lõimib inimeste eluolu ja olmekeskkonna temaatika käsitlemine.)

1. **Läbivate teemade rakendamine**

Läbivad teemad on ühiskonnas aktuaalsed ning sotsiaalained ja tihedalt seotud ühiskonna toimimise valdkondadega.

**Elukestev õpe ja karjääri planeerimine**

Õpilasel aidatakse kujuneda isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elukäiku teadlike otsuste kaudu, et teha mõistlikke kutsevalikuid.

**Keskkond ja jätkusuutlik areng**

Toetatakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes püüab leida lahendusi keskkonna- ja inimarengu küsimustele, pidades silmas nende jätkusuutlikkust.

**Kodanikualgatus ja ettevõtlikkus**

Toetatakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähendust, on ühiskonda lõimitud, toetub oma tegevuses riigi kultuuritraditsioonidele ja arengusuundadele ning osaleb poliitiliste ja majandusotsuste tegemises.

**Kultuuriline identiteet**

Toetatakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ja kultuuride muutumist ajaloo vältel ning kellel on ettekujutus kultuuride mitmekesisusest ja kultuuriga määratud elupraktika eripärast nii ühiskonna ja terviku tasandil (rahvuskultuur) kui ka ühiskonna sees (regionaalne, professionaalne, klassi-, noorte- jms kultuur; subkultuur ja vastukultuur) ning kes väärtustab omakultuuri ja kultuurilist mitmekesisust, on kultuuriliselt salliv ning koostööaldis.

**Teabekeskkond**

Toetatakse õpilase kujunemist infoteadlikuks inimeseks, kes tajub ja teadvustab ümbritsevat infokeskkonda ning suudab seda kriitiliselt analüüsida ja selles toimida olenevalt oma eesmärkidest ning ühiskonnas omaks võetud kommunikatsioonieetikast. Õpilase jaoks on oluline õppida analüüsima erinevate teabeallikate informatiivsust ja nendes sisalduva teavet

**Tehnoloogia ja innovatsioon**

Toetatakse õpilase kujunemist uuendusaltiks ja tänapäevaseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas.

**Tervis ja ohutus**

Toetatakse õpilase kasvamist vaimselt, emotsionaalselt ja füüsiliselt terveks ühiskonnaliikmeks, kes on võimeline käituma turvaliselt ning kujundama tervet keskkonda

**Väärtused ja kõlblus**

Taotletakse õpilase kujunemist kõlbeliselt arenenud inimeseks, kes tunneb nüüdisajal rahvusvaheliselt üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**Õppetöö rõhuasetused 6.–7. klassis**

Ajalooõpetuses lähtutakse õpilasest kui ajaloos osalejast. Õpilasel kujundatakse arusaam, et ajalugu on ka tema enda lugu. Toetutakse lapse isiklikele kogemustele ning eelnevatele teadmistele ja ettekujutustele, kesksel kohal on nende aktualiseerimine ja süstematiseerimine. Otstarbekas on „oma ajaloo” (eluloo) koostamine näiteks vanematelt ja vanavanematelt saadud teabe põhjal.

Õppetegevuse käigus omandatakse mitmesuguseid oskusi (küsimuste esitamine, teabe hankimine, eneseväljendamine), arendatakse koostööoskusi ja kujutlusvõimet. Uut teemat käsitlema asudes selgitatakse välja õpilase eelteadmised, et vältida võimalike väärkujutluste kinnistumist ja uute kujunemist. Õppetöös tuleb vastata kõigile ajalooalastele küsimustele ning vestluse käigus jälgida aktiivselt õpilaste ettekujutuste arengut.

6. klassis omandatakse teadmisi õpilaskeskse lähiümbruse kohta. 7.klassis keskendutakse juba laiemalt Eesti ajaloo tundmaõppimisele. Väga oluline on ajaloo õpetamisel muuseumide, ajalooga seotud paikade ja mälestiste külastamine ning minevikku kajastavate filmide vaatamine.

**6.klass**

|  |  |
| --- | --- |
| **Õppesisu** | **Õpitulemused** |
| **Mis on ajalugu?**  Mida me minevikust mäletame?  Suguvõsa ajalugu  Minu suguvõsa | 1. selgitab oma sõnadega, mis on ajalugu ja milleks on vaja ajalugu tunda?; 2. jutustab oma lapsepõlvest ja kodust; 3. selgitab mõisteid sugupuu, põlvkond, esivanemad; 4. koostab oma sugupuu (õed, vennad, isa, ema vanaisa, vanaema); 5. väärtustab oma peret ja lähedasi; |
| **Kuidas me ajaloost teada saame?**  Suulised ajalooallikad  Vanemate (ema, isa) lapsepõlve aegne elu maal.  Vanemate lapsepõlve aegne elu linnas.  Vanavanemate elu maal nende noorusajal.  Vanavanemate elu linnas nende noorusajal.  Kool läbi aegade.  Toit inimeste elus eri aegadel.  Eri ajastute inimeste rõivad. | 1. kirjeldab elu maal vanemate lapsepõlveajal; 2. kirjeldab elu linnas vanemate lapsepõlveajal; 3. kirjeldab elu maal vanavanemate noorusajal; 4. kirjeldab elu linnas vanavanemate noorusajal; 5. nimetab olulisemaid muutusi koolis ja õppimises läbi aegade. 6. kirjeldab, kuidas on muutunud aegade jooksul inimeste toitumusharjumused; 7. kirjeldab, kuidas inimesed on läbi sajandite rõivastunud; |
| **Kirjalikud ja esemelised ajalooallikad**  Vanad asjad jutustavad minevikust.  Muuseum. Muuseumikülastus.  Kirjalikud ajalooallikad. Arhiiv.  Vanad ehitised jutustavad minevikust.  Rehetare.  Õppekäik kodukoha vanemate ehitistega tutvumiseks.  Ajaloo jäljed maastikul ja maapõues.  Õppekäik kodukoha linnamäe, kivikalme või muu ajaloojäljega tutvumiseks. Raamatud räägivad ajaloost.  Filmid räägivad ajaloost. | 1. toob näiteid, kuidas asjad on aja jooksul muutunud; 2. selgitab, mis on muuseum ja mida seal hoitakse; 3. nimetab oma kodukohas asuvaid muuseume ja on ühe ekspositsiooniga põhjalikumalt tutvunud, väärtustab vanu esemeid; 4. selgitab, mis on arhiiv ja mida seal hoitakse; 5. kirjeldab allikale toetudes (reaalsele objektile, pildile, filmile vms) erinevusi tänapäeva ja mineviku ehitiste vahel; 6. kirjeldab rehetaret; 7. nimetab ja kirjeldab oma kodukoha vanemaid ehitisi; 8. kirjeldab, milliseid ajaloo jälgi võib maastikult ja maapõuest leida; 9. nimetab ja kirjeldab mõne oma kodukoha linnamäge, kivikalmet või muud ajaloojälge; 10. teab, et on olemas ajaloost jutustavaid raamatuid; 11. arutab õpetaja suunamisel mõne ajalooainelise filmi teemal; |
| **Ajaarvamine**  Esimesed jäljed inimestest kodukohas.  Kodukoht muinasajal.  Keskaja jäljed kodukohas.  Kodukoht 100 a tagasi.  Eluolu kodukohas kaasajal. | 1. selgitab, mis on sajand ja aastatuhat, eKr ja pKr.; 2. nimetab, kust on leitud esimeste inimeste jälgi kodukohas või selle läheduses; 3. kirjeldab kodukohta muinasaja lõpul; 4. kirjeldab kodukohta keskajal; 5. kirjeldab kodukohta sajand tagasi; 6. jutustab kodukoha uusehitistest ja eluolust kaasajal. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile

**7.klass**

|  |  |
| --- | --- |
| **Õpisisu** | **Õpitulemused** |
| **Muinasaeg**  Ajaarvamisest.  Kiviaeg.  Karjakasvatuse ja põlluharimise algus.  Metallide kasutuselevõtt.  Looduslike tingimuste osa inimkonna arenemisel.  Muinasaja ajajärgud ja nende üldiseloomustus.  Muinasaeg Eestis.  Jääaeg. Eesti ala asustamine inimestega.  Vanimad inimasulad Eestis.  Muistsete eestlaste elu-olu.  Karjakasvatuse ja põlluharimisealgus Eestis.  Eesti ala asustus I ja II aastatuhande vahetusel.  Eestlased muinasaja lõpus.  Eestlaste naabrid.  Eestlaste naabruses tekivad riigid.  Suhted naabritega. | 1. selgitab, mis on sajand, aastatuhat, eKr, pKr.; 2. kirjeldab kiviaja inimese eluviisi ja tegevusalasid; 3. selgitab, kuidas inimesed õppisid loomi kodustama ja põldu harima; 4. nimetab pronksi ja raua eeliseid kiviga võrreldes; 5. mõistab looduslike tingimuste tähtsust inimkonna arengus; 6. nimetab muinasaja ajajärke (kivi-, pronksi- ja rauaaeg) ja iseloomustab neid lühidalt; 7. nimetab ja näitab kaardil vanimaid inimasulaid (Pulli, Kunda) Eestis; 8. kirjeldab eestlaste eluolu muinasajal; 9. kirjeldab, milliseid muudatusi ühiskonnaelus tõikaasa metallide kasutuselevõtmine; 10. teab kodukoha linnuse asukohta, nimetab ja näitab kaardil teisi Eesti ala suuremaid linnuseid; 11. jutustab eestlaste eluolust muinasaja lõpul; 12. nimetab ja näitab kaardil Eesti suuremaid muinasmaakondi; 13. nimetab muistsete eestlaste naabreid; 14. näitab kaardil ja iseloomustab suhteid erinevate naabritega; |
| **Vanaaeg**  Vanaaja sisu ja üldiseloomustus.  Vanaaja kõrgkultuuride olulisus kas Vana-Ida, Vana-Rooma või Vana-Kreeka näitel. | 1. nimetab vanaaja kõrgkultuuri saavutusi; |
| **Keskajast ja feodaalkorrast**  Keskaja üldiseloomustus.  Põlluharimise areng keskajal.  Talupoegade elu-olu.  Feodaalide elu-olu.  Keskaegsed linnad.  Ristiusu kirik.  Feodaalsed riigid. Ristisõjad.  Eestlaste muistne vabadusvõitlus  Tung itta.  Liivlaste ja lätlaste alistamine  Muistse vabadusvõitluse algus.  Ümera lahing.  Lembitu. Madisepäeva lahing.  Taanlased Põhja-Eestis.  Muistse vabadusvõitluse lõpp.  Miks eestlased lüüa said?  Eestlased võõra võimu all.  Eesti ala pärast vallutust.  Jüriöö ülestõus.  Keskaegsed linnad Eestis.  Keskaegne Tallinn.  Reformatsioon. Reformatsiooni mõju kultuuri arengule.  Eestlaste naabrid XIII-XV sajandil.  Liivlased, lätlased, leedulased, soomlased, rootslased, venelased.  Eesti varauusajal.  Liivi sõda.  Eesti Rootsi riigi koosseisus.  Eestikeelse koolihariduse algus.  Tartu Ülikool.  Suur nälg. | 1. nimetab keskaja seisused ja iseloomustab neid lühidalt; 2. kirjeldab põllumajanduse arengut keskajal; 3. jutustab talupoegade elust keskajal; 4. jutustab feodaalide elust keskajal; 5. selgitab, kuhu tekkisid keskaegsed linnad; 6. kirjeldab keskaegse linna välisilmet ja eluolu; 7. kirjeldab kiriku rolli ja tähtsust keskaja ühiskonnas; 8. nimetab ristisõdade põhjusi; 9. selgitab kes ja miks olid huvitatud Baltimaade vallutamisest; 10. kirjeldab lühidalt liivlaste ja lätlaste ristiusustamist; 11. jutustab Ümera lahingust; 12. kirjeldab Madispäeva lahingut; 13. jutustab eestlaste võitlusest taanlastega; 14. kirjeldab Tartu ja Saaremaa alistamist; 15. nimetab muistses vabadusvõitluses eestlaste lüüasaamise põhjusi, väärtustab vabadust; 16. kirjeldab eestlaste elus toimunud muutusi pärast maa vallutamist; 17. nimetab Jüriöö ülestõusu põhjusi ja jutustab ülestõusu käigust; 18. nimetab ja näitab kaardil Eesti keskaegseid linnu; 19. kirjeldab Tallinna näitel keskaegset linna; 20. seletab oma sõnadega reformatsiooni olemust ja mõju kultuuri arengule; 21. kirjeldab olulisemaid muudatusi Baltimaade rahvaste elus; 22. jutustab muutustest rootslaste ja soomlaste elus; 23. kirjeldab venelaste elus toimunud olulisemaid muudatusi; 24. nimetab Liivi sõja põhjusi ja tagajärgi; 25. kirjeldab, millised muutused toimusid talurahva elus ja linnade arengus Rootsi ajal; 26. nimetab ja iseloomustab Rootsi ajal hariduses toimunud muutusi; 27. selgitab ülikooli asutamise tähtsust; 28. nimetab suure näljaaja põhjusi ja tagajärgi; |
| **Suured leiutused ja avastused**  Teaduse ja tehnoloogia areng keskaja lõpul.  Trükikunsti leiutamine.  Esimesed eestikeelsed raamatud.  Tulirelvade kasutuselevõtmine.  Linnade kaitseehitiste muutumine.  Meresõidu arenemine.  Ameerika avastamine.  Esimene teekond ümber maailma.  Asumaade vallutamine.  Orjakaubandus. | 1. nimetab hiliskeskajal toimunud teaduse ja tehnoloogia saavutusi; 2. selgitab, milles seisnes trükikunsti tähtsus kultuuri arengus; 3. selgitab, milles seisnes esimeste eestikeelsete raamatute väljaandmise tähtsus, väärtustab raamatuid; 4. kirjeldab muutusi sõjanduses seoses püssirohu kasutuselevõtuga; 5. põhjendab kaitserajatiste muutmise vajalikkust; 6. nimetab muutusi meresõidu arengus; 7. selgitab Kolumbuse tähtsust ajaloos; 8. jutustab esimesest reisist ümber maailma; 9. selgitab, mida tõid endaga kaasa maadeavastused. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**Õppetöö rõhuasetused 8.-9. klassis**

8. ja 9. klassis keskendutakse Eesti ajaloo õppimisele seoses Euroopa ja maailma ajalooga. Euroopas ja maailmas toimunud sündmusi käsitletakse eeskätt Eesti ajaloo paremaks selgitamiseks ja ilmestamiseks. Ajalooõpetuse puhul seni olulisena rõhutatud põhimõtetele lisandus 8.-9. klassis vajadus pöörata tähelepanu otsustele ja kaudsetele põhjuslikele seostele.

8. klassi ajalooõpetuses lähtutakse kontsentrilisuse põhimõttest. Taotluseks on tuua selgelt esile seosed varemõpitu ja –kõnelduga, et võimaldada sel moel äratundmistunde tekkimist. Võimaluse korral korraldatakse õppekäike muuseumidesse ja ajaloolistesse paikadesse, näidatakse filme, mis kajastavad minevikus toimunud sündmusi jne. Rõhutatakse, et Euroopas toimunud sündmused on tugevasti mõjutanud Eestis toimunud sündmusi (sõjad, revolutsioonid, tootmissuhete muutused jms). Ajateljele kantakse Euroopas toimunud sündmused, mis mõjutavad Eesti ajalugu.

9. klassis üldistatakse seni Eesti ja Euroopa ajaloo kohta õpitut, paigutades selle maailma ajaloo konteksti. Ajateljele kantakse kogu maailmas toimunud sündmused, mis on mõjutanud Eesti ajalugu.

**8.klass**

|  |  |
| --- | --- |
| **Õpisisu** | **Õpitulemused** |
| **Maailm uusajal**  Mis on uusaeg? Euroopa uusaja algul.  Ameerika iseseisvussõda ja USA sünd.  Suur Prantsuse revolutsioon.  Napoleoni sõjad. Euroopa pärast Napoleoni sõdu  Tööstusrevolutsioon. | 1. nimetab uusaja alguseks loetavaid sündmusi, kannab need ajateljele; 2. nimetab Ameerikasse väljarändamise põhjusi; 3. jutustab ameeriklaste võitlusest iseseisvumise eest; 4. selgitab Prantsuse revolutsiooni põhjuseid, tagajärgi ja mõju; 5. nimetab muutusi Prantsusmaa sõjaväes; 6. selgitab, mida tähendab, et kõik inimesed on seaduse ees võrdsed; 7. nimetab Napoleoni juhtimisel peetud olulisemaid lahinguid ja nende tulemusi; 8. jutustab, milles seisnesid olulisemad muudatused Euroopas pärast Napoleoni lüüasaamist; 9. kirjeldab, millised olulised muutused kaasnesid tööstusliku pöördega; |
| **Eesti Tsaari-Venemaa võimu all**  Põhjasõda. Peeter I.  Eesti pärast ühendamist Venemaaga.  Muudatused majanduses.  Talupoegade koormiste suurendamine  Pärisorjus.  Pärisorjuse kaotamine ja asendamine teoorjusega  Mõisnike elu-olu.  Teorendilt raharendile. Talude päriseksostmine.  Talurahvarahutused.  Mahtra sõda. | 1. nimetab Põhjasõja põhjusi ja tagajärgi; 2. teab Peeter I seoseid Eestiga; 3. nimetab Balti erikorra tunnuseid; 4. nimetab olulisemaid muudatusi majanduses; 5. kirjeldab, mida tähendab pärisorjus ja millised olid talupoegade koormised; 6. nimetab talurahvarahutuste põhjusi; 7. kirjeldab muutusi, mis toimusid seoses pärisorjuse kaotamisega; 8. kirjeldab mõisnike elu-olu ja selles toimunud muutusi; 9. selgitab, milles seisnes uus talurahvaseadus; 10. kirjeldab, milles seisnes üleminek raharendile, 11. toob seoses raharendi ja talude päriseksostmisega paralleele tänapäevaga; 12. nimetab talurahvarahutuste põhjusi, jutustab Mahtra sõjast; |
| **Eesti talurahva elu**  Talupere. Talu hooned.  Talupere aastaringsed tööd.  Talurahva söök ja söögikombed.  Rahvakalender ja rahvakombed.  Talurahvakoolid. | 1. nimetab talupere liikmeid ja nende kohustusi; 2. kirjeldab taluhooneid ja nende otstarvet; 3. nimetab ja kirjeldab iga aastaaja olulisemaid talutöid; 4. nimetab põhilisi sööke ja jooke ning kirjeldab söögikombeid, võrdleb neid tänapäevastega; 5. nimetab olulisemaid rahvakalendri tähtpäevi; 6. võrdleb nende tähistamist tänapäevaste traditsioonidega. 7. võrdleb üldjoontes valda ja kihelkonda, valla- ja kihelkonnakooli; 8. kirjeldab õppetööd talurahvakoolis; 9. mõistab ja põhjendab hariduse tähtsust talurahva jaoks; |
| **Rahvuslik ärkamisaeg**  Ärkamisaja eellugu. Kr. J. Peterson.  Fr. R. Kreutzwald. „Kalevipoeg“.  J.V. Jannsen ja „Postimees“.  Vanemuise Selts. I üldlaulupidu.  L. Koidula. Eesti teatri algus.  J. Hurt, C.R. Jakobson. | 1. kirjeldab lühidalt estofiilide tegevust talurahva huvides; 2. teab eestlaste võimalustest õppida Tartu Ülikoolis; 3. jutustab, kes oli Kr. J. Peterson; 4. nimetab põhilisi fakte Fr. R. Kreutzwaldi elust; 5. on lugenud (kuulnud) katkendeid „Kalevipojast“, selgitab selle saamislugu ja tähtsust; 6. kirjeldab Jannseni tegevust; 7. kirjeldab I üldlaulupidu, mõistab selle olulisust; 8. jutustab L. Koidula tegevusest ja loomingust; 9. võrdleb tollast teatrit tänapäevasega; 10. nimetab J. Hurda algatatud rahvuslikke üritusi, mõistab nende tähtsust; 11. nimetab C. R. Jakobsoni tegevusi, mõistab nende tähtsust; 12. nimetab olulisemaid sündmusi ja isikuid rahvusliku ärkamisaja ajaloos, põhjendab nende tähtsust eestlaste jaoks; |
| **Tööstuse areng. Venestamisaeg**  Esimesed vabrikud ja raudteed Eestis.  Tööliste elu.  Venestamisaeg. Rahvuslik liikumine venestamisajal.  EÜS ja Eesti rahvusvärvide algus.  J. Tõnisson ja „Postimees“.  Karskus- ja spordiseltsid.  G. Lurich. | 1. nimetab esimesi vabrikuid Eestis ja näitab kaardil linnu, kus need asusid; 2. selgitab, millised võimalused avas raudteede rajamine; 3. kirjeldab vabrikutööliste elu. võrdleb seda tänapäevaste töötingimustega; 4. kirjeldab venestamist koolides; 5. jutustab EÜS-i lipu saamise lugu ja nimetab rahvusvärvide tähendusi; 6. kirjeldab J. Tõnissoni rahvusliku tegevuse tähtsust; 7. mõistab ja nimetab seltside asutamise eesmärke ja nende olulisust eestlaste jaoks; |
| **Eesti XX sajandil**  Eesti majandus XX sajandi algul.  1905.-1907. aasta revolutsioon.  Revolutsioonisündmused Eestis.  Mõisate põletamine.  Karistussalgad.  Eesti enne I maailmasõda.  Väljarändamine.  Eesti kultuur XX sajandi algul | 1. nimetab olulisemaid muutusi Eesti majanduses; 2. põhjendab, miks suurenes linnade elanikkond; 3. kirjeldab olukorda põllumajanduses, nimetab uusi põllutöömasinaid; 4. nimetab majanduskriisi põhilisi tunnuseid; 5. teab ja kirjeldab lühidalt, miks Venemaal ja Eestis algas revolutsioon; 6. kirjeldab revolutsioonisündmusi Eesti linnades ja maal; 7. nimetab revolutsiooni tulemusi; 8. jutustab, millised muudatused leidsid Eestis aset kirjeldatud ajal. nimetab väljarändamise põhjusi; 9. näitab kaardil väljarändajate sihtkohariike; 10. nimetab olulisemaid koole ja Eesti teatreid; 11. nimetab mõningaid Eesti kirjanikke, kunstnikke ja heliloojaid; 12. kirjeldab lühidalt Eesti Rahva Muuseumi tähtsust; |
| **Maailm I maailmasõja eel**  Suured leiutused ja avastused.  Suurriikide ajastu (Briti impeerium, Ameerika Ühendriigid, Tsaari-Venemaa, Saksamaa, Prantsusmaa)  I maailmasõja põhjused ja algus.  1917. aasta revolutsioon Venemaal.  Nõukogude võimu kehtestamine.  **I maailmasõja lõpp**  Eestist saab iseseisev riik.  Eestlased I maailmasõjas.  Eesti 1917. aastal.  Eesti 1918. aastal. | 1. nimetab olulisemaid leiutusi ja avastusi (elekter, kino, auto, lennuk), seostab nende tähtsust isiklike kogemustega; 2. näitab kaardil suurriike ja mõnda nende riikide asumaadest; 3. nimetab I maailmasõja põhjused ja osapooled; 4. nimetab Veebruarirevolutsiooni põhjusi ja tulemusi; 5. kirjeldab nõukogude võimu kehtestamist ja teab, kes oli Lenin; 6. nimetab I maailmasõjas kasutusele võetud uusi relvaliike, teab ja kirjeldab sõja tagajärgi; 7. teab ja nimetab, millise riigi sõjaväes sõdisid; 8. mõistab ja põhjendab, miks inimesed enam sõdida ei tahtnud; 9. teab ja selgitab, et tsaarivõimu kukutamineVenemaal andis Eestile võimaluse iseseisvumist taotleda; 10. teab Päästekomitee ja K. Pätsi rollist iseseisvuse väljakuulutamisel; 11. mõistab ja selgitab Eesti Vabariigi sünni tähtsust kõigieestlaste jaoks. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**9.klass**

|  |  |
| --- | --- |
| **Õppesisu** | **Õpitulemused** |
| **Eesti Vabadussõda**  Vabadussõja algus. Kaitse korraldamine. Välismaine abi.  Eesti vabastamine.  Sõda sakslastega. Võnnu lahing.  Vabadussõja lõpp. Tartu rahu.  Muuseumitund/õppekäik | 1. nimetab Vabadussõja puhkemise põhjusi ning vastaseid, kellega eestlastel tuli Vabadussõjas võidelda; 2. kirjeldab Vabadussõja kulgu ja sellega seotud isikute tegevust (J. Laidoner, J. Pitka, J. Kuperjanov); 3. nimetab ja näitab kaardil Vabadussõja olulisemaid lahinguid; 4. oskab selgitada Tartu rahu tulemusi ja tähtsust; |
| **Eesti Vabariik 1918-1940**  Asutav Kogu ja maareform.  Eesti Vabariigi sise- ja välispoliitika.  Põllumajandus, tööstus, kultuur ja haridus Eesti Vabariigis, | 1. põhjendab maareformi olulisust; 2. oskab kasutada olulisi mõisteid: põhiseadus, demokraatia, Riigikogu, valitsus; 3. teab ja nimetab mõningaid olulisi fakte Eesti Vabariigist; |
| **Maailm kahe maailmasõja vahel**  Saksamaa pärast I maailmasõda.  Kommunistlik Nõukogude Liit.  Asumaad ja rahvuslik vabadusliikumine.  Kordamine. | 1. kirjeldab, milline oli olukord Saksamaal enne ja pärast Hitleri võimuletulekut; 2. nimetab natside vägivallategusid ja oskab neile hinnangut anda; 3. kirjeldab, milline oli olukord Nõukogude Liidus; 4. nimetab põhilisi fakte selle majanduspoliitikast ja nimetab olulisi isikuid; 5. oskab Nõukogude Liidus rakendatud terrorile hinnangut anda. 6. teab asumaade tähendust ja selgitab, miks suurriigid endale asumaid soovisid; 7. näitab kaardil mõningaid asumaid; 8. mõistab ja selgitab, miks asumaad iseseisvuda soovisid; 9. kirjeldab ühe asumaa iseseisvumise lugu; |
| **Eesti kaotab iseseisvuse 1939-1940**  Molotovi- Ribbentropi pakt.  Baaside leping.  Eesti okupeerimine ja liitmine NSV Liiduga.  Esimene Nõukogude aasta. | 1. jutustab, mis seisis paktis ja selle salaprotokollis, mõistab ja põhjendab selle tähtsust Eesti ajaloo seisukohalt; 2. teab ja kirjeldab Nõukogude sõjaväebaaside Eestisse toomist; 3. kirjeldab Eesti okupeerimist ja liitmist Nõukogude Liiduga ja sellega kaasnenud muudatusi; 4. annab Nõukogude Liidu tegevusele oma hinnangu; |
| **Teine maailmasõda 1939- 1945**  II maailmasõja käik.  II maailmasõda ja Eesti.  Sõjasündmused Eestis 1944. | 1. teab ja nimetab II maailmasõja puhkemise põhjusi, nimetab olulisemaid sõdinud riike ja näitab neid kaardil; 2. selgitab, kes olid omavahel liitlased. Kirjeldab II maailmasõja tagajärgi Eestile ja eestlastele; |
| **Eesti ja muu maailm pärast II maailmasõda**  Maailm pärast II maailmasõda.  Külm sõda.  Nõukogude Eesti.  Kommunistliku süsteemi kokkuvarisemine.  Eesti taasiseseisvumine.  Muuseumitund/õppekäik. | 1. kirjeldab, milliseks kujunes Euroopa pärast II maailmasõda, näitab kaardil; 2. iseloomustab külma sõja olemust, nimetab olulisemad avaldumise valdkonnad ja vormid; 3. kirjeldab rahva elu-olu Nõukogude Eestis, nimetab olulisi muudatusi tööstuses ja majanduses; 4. kirjeldab märtsiküüditamist, mõistab rahva kannatusi ja väljendab oma suhtumist; 5. nimetab sündmusi, mille tõttu Eesti taasiseseisvumine võimalikuks sai; 6. selgitab, kuidas mõjus 50 aastat nõukogude võimu Eesti majandusele; 7. nimetab taasiseseisvumisega seotud olulisemaid sündmusi ja isikuid; 8. mõistab ja põhjendab Eesti Vabariigi taasiseseisvumise olulisust. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.